turjo4nis/wikipedia-bn-dump-20250701 huggingface dataset:
নয়াবাদ মসজিদ

নয়াবাদ মসজিদ ১৭৯৩ খ্রিস্টাব্দে বর্তমান বাংলাদেশের দিনাজপুর শহর হতে প্রায় ২০ কিলোমিটার দূরে কাহারোল উপজেলার নয়াবাদ গ্রামে অবস্থিত। মসজিদটির পাশ দিয়ে চলে গেছে ঢেপা নদী। ১.১৫ বিঘা জমির উপর এই মসজিদটি তৈরি করা হয়েছে।মসজিদটিতে মোট ৪টি গম্বুজ রয়েছে। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এটি ইট, টেরাকোটা, টাইল দিয়ে নির্মিত।

ইতিহাস 

মসজিদের প্রবেশের প্রধান দরজার উপর স্থাপিত ফলক হতে জানা যায় এটি সম্রাট দ্বিতীয় শাহ আলমের রাজত্ব কালে ২ জৈষ্ঠ্য, ১২০০ বঙ্গাব্দে(ইংরেজি ১৭৯৩ সালে) নির্মাণ করা হয়। সেসময় জমিদার ছিলেন রাজা বৈদ্যনাথ। যিনি ছিলেন দিনাজপুর রাজ পরিবারের সর্বশেষ বংশধর। এলাকার অধিবাসীদের থেকে জানা যায় যে, ১৮ শতকের মাঝামাঝিতে কান্তনগর মন্দির তৈরির কাজে আগত মুসলমান স্থপতি ও কর্মীরা এই মসজিদটি তৈরি করেন। তারা পশ্চিমের কোন দেশ থেকে এসে নয়াবাদে বসবাস শুরু করে এবং তাদের নিজেদের ব্যবহারের জন্য এই মসজিদটি তৈরি করে।

বৈশিষ্ট্য 
তিন গম্বুজ বিশিষ্ট এই মসজিদের চার কোনে ১২.৪৫মিটার x ৫.৫মিটার আকারের চারটি অষ্টভুজ মিনার রয়েছে। দেয়ালগুলির পুরুত্ব ১.১০ মিটার। উত্তর ও দক্ষিণের দেয়ালে একটি করে জানালা রয়েছে। পশ্চিম পাশের দেয়ালে মোট তিনটি মিম্বার রয়েছে যেগুলি মসজিদের তিনটি প্রবেশ দরজা বরাবর তৈরি করা হয়েছে। মাঝের মিম্বারটি আকারে বড়(উচ্চতা ২৩০ মিটার এবং প্রস্থ্য ১.০৮ মিটার) এবং অপর দুটি মিম্বার একই আকারের।

মসজিদটা তৈরির সময় যে সকল টেরাকেটা বা পোড়ামাটির কারুকার্য ব্যবহার করা হয়েছিল তার অধিকাশংই এখন নেই এবং যেগুলি রয়েছে সেগুলিও সম্পূর্ণ অক্ষত নেই। এখানে বর্তমান মোট ১০৪টি টেরাকোটা অবশিষ্ট রয়েছে। এগুলি আয়তক্ষেত্রাকার এবং আকার ০.৪০মিটার x০.৩০ মিটার।

মসজিদটির পাশে একটি কবর রয়েছে। তবে কবর বা মসজিদে কোন অংশেই এটি সম্পর্কিত কোন তথ্য দেয়া নেই। তবে কথিত আছে যে এটি মসজিদের কোন নির্মাণ শ্রমিকের কবর।

চিত্রশালা

আরও দেখুন
 বাংলাদেশের মসজিদের তালিকা
 রংপুর বিভাগের মসজিদের তালিকা
 সীতাকোট বিহার
 অরুণ ধাপ
 চোর চক্রবর্তীর ঢিবি
 ঘোড়াঘাট দুর্গ
 বার পাইকের গড়

তথ্যসূত্র

বহিঃসংযোগ 
 নয়াবাদ মসজিদ, বাংলাপিডিয়া
 স্টার হেরিটেজ, ডেইলি স্টার পত্রিকা, ২৪ নভেম্বর, ২০০৩

 
 

দিনাজপুর জেলার মসজিদ
দিনাজপুর জেলার প্রত্নতাত্ত্বিক স্থাপনা
কাহারোল উপজেলা
দিনাজপুর জেলার দর্শনীয় স্থান
১৭৯৩-এ ভারতে প্রতিষ্ঠিত
দিনাজপুর জেলা
দৈনিক নয়া দিগন্ত

দৈনিক নয়া দিগন্ত ২০০৪ সাল থেকে দিগন্ত মিডিয়া কর্পোরেশন কর্তৃক বাংলা ভাষায় প্রকাশিত বাংলাদেশের একটি প্রথম শ্রেণীভূক্ত জাতীয় দৈনিক সংবাদপত্র। এর বর্তমান সম্পাদক আলমগীর মহিউদ্দিন। ভারপ্রাপ্ত সম্পাদক, সাংবাদিক ও কলামিস্ট সালাহ উদ্দিন বাবর।

অন্যান্য প্রকাশনা 
সাপ্তাহিক প্রকাশনা 
 অবকাশ: এটি দৈনিক নয়া দিগন্তের একটি সাপ্তাহিক ম্যগাজিন যা প্রতি রোববার মূল পত্রিকার সাথে প্রকাশিত হয়। । প্রতি সংখ্যায় প্রচ্ছদ রচনাসহ নিয়মিত অনিয়মিত বিভাগ থাকে। এর মধ্যে রয়েছে, ‘জীবনের বাঁকে বাঁকে’, ‘ভিন্নপাতা’ ও ‘অব্যাখ্যাত রহস্য’। এটির বিভাগীয় সম্পাদক মাকসুদা সুলতানা।
 থেরাপি (রম্য): দৈনিক নয়া দিগন্তের একটি সাপ্তাহিক রঙ্গ ম্যগাজিন যা প্রতি বুধবার মূল পত্রিকার প্রকাশিত হয়। । প্রতিটি সংখ্যায় প্রচ্ছদ রচনাসহ নিয়মিত অনিয়মিত অনেকগুলো বিভাগ ও রঙ্গ কার্টুন থাকে। এটির বিভাগীয় সম্পাদক নাট্যকার আহমেদ শাহাবুদ্দিন।
 সাতরং (লাইফ স্টাইল): এটির বিভাগীয় সম্পাদক সাবিরা সুলতানা।

মাসিক প্রকাশনা
 অন্য এক দিগন্ত। এটির বিভাগীয় সম্পাদক আলফাজ আনাম।

হামলা অগ্নি সংযোগ 
১৯৭১ সালের যুদ্ধাপরাধের দায়ে অভিযুক্তদের ফাঁসির দাবীতে ২০১৩ সালের ৫ ফেব্রুয়ারি শুরু হওয়া শাহবাগ আন্দোলনে বাংলাদেশ জামায়াতে ইসলামী ও জাতীয়তাবাদী দল-বিএনপির সাথে সংশ্লিষ্ট থাকার অভিযোগে কিছু প্রতিষ্ঠান ও প্রচার মাধ্যমকে বন্ধ করার দাবি জানানো হয়, তার মধ্যে দৈনিক নয়া দিগন্ত অন্যতম। শাহবাগের গণজাগরণ মঞ্চ থেকে এই পত্রিকা বর্জন করার ঘোষণা দেয়া হয়। আন্দোলন চলাকালে ১২ ফেব্রুয়ারি ২০১৩ তারিখ দুপুরে ঢাকার মতিঝিলের ইনার সার্কুলার রোডে অবস্থিত দৈনিক নয়া দিগন্তের কার্যালয়ে হামলা করে নয়া দিগন্তের গাড়ি ও কাগজের রোল পুড়িয়ে দেওয়া হয়। এ হামলার ঘটনায় নিন্দা জানায় বিএনপি। ২২ ফেব্রুয়ারি এই পত্রিকার চট্টগ্রাম আফিসেও হামলা চালানো হয়। ২৪ ফেব্রুয়ারি ২০১৩, চট্টগ্রামে ১২টি ইসলামী সমমনা দলের ডাকা হরতাল প্রত্যাখ্যান করে শাহবাগ আন্দোলন থেকে শুরু হওয়া মিছিলে প্রতিবাদস্বরূপ অগ্নিসংযোগ করা হয় দৈনিক নয়া দিগন্ত পত্রিকায়। পত্রিকাটি সার্কুলেশনের দিক থেকে দ্বিতীয় বা তৃতীয় স্থানে অবস্থান করছে। তবে সরকারি বিজ্ঞাপন না পাওয়ার কারণে বর্তমানে পত্রিকাটি আর্থিক সংকটের মধ্যে রয়েছে।

আরও দেখুন
 বাংলাদেশের সংবাদপত্রের তালিকা
 দিগন্ত টেলিভিশন

তথ্যসূত্র

বহিঃসংযোগ 
 

বাংলা ভাষার সংবাদপত্র
ঢাকার সংবাদপত্র
ঢাকার গণমাধ্যম
বাংলাদেশের সংবাদপত্র
২০০৪-এ বাংলাদেশে প্রতিষ্ঠিত
২০০৪-এ প্রতিষ্ঠিত প্রকাশনা
বাংলাদেশ থেকে প্রকাশিত বাংলা ভাষার সংবাদপত্র
২০০৪-এ প্রতিষ্ঠিত সংবাদপত্র
বাংলাদেশে প্রকাশিত দৈনিক সংবাদপত্র
নিউ আলিপুর

নিউ আলিপুর দক্ষিণ কলকাতার একটি অঞ্চল। কলকাতা শহরতলি রেলওয়ের বজবজ শাখায় মাঝেরহাট ও টালিগঞ্জ স্টেশনের মাঝামাঝি এই অঞ্চলটির অবস্থান। নিউ আলিপুরের উত্তরসীমায় উপরিউক্ত রেলপথটি, পূর্বে বি এল সাহা রোড, পশ্চিমে ডায়মন্ড হারবার রোড ও দক্ষিণে বেহালা অবস্থিত।

ইতিহাস 
কলকাতা মেট্রোপলিটান ডেভেলপমেন্ট অথরিটি (কেএমডিএ) ১৯৫০-এর দশকে শহরের ক্রমবর্ধমান জনসংখ্যার কথা ভেবে একটি পরিকল্পিত আবাসনিক শহরতলি হিসেবে নিউ আলিপুরের গোড়াপত্তন করে। এই অঞ্চল অত্যন্ত সুপরিকল্পিত এবং শহরের অন্যতম সম্ভ্রান্ত বসতাঞ্চল হিসেবে পরিচিত। বিভিন্ন পেশায় নিযুক্ত মানুষ এখানে বাস করেন। নিউ আলিপুরের পূর্বভাগে অবস্থিত টালিগঞ্জ সার্কুলার রোড-মহাবীরতলা দক্ষিণ কলকাতার সর্বাপেক্ষা ঘনবসতিপূর্ণ অঞ্চলগুলির অন্যতম। এখানে অনেক পরিবহন কোম্পানির সদর অবস্থিত। কালীঘাট রেলওয়ে স্টেশনটির বর্তমানে নামকরণ করা হয়েছে নিউ আলিপুর। সাবেক কালীঘাট ফলতা রেলওয়ে (কেএফআর) উঠিয়ে দেওয়া হয়েছে এবং তার যাবতীয় জমি হাসিল করে নেওয়া হয়েছে। এই রেলওয়ের ট্র্যাক বরাবর বর্তমানে জেমস লঙ সরণি ডায়মন্ড হারবার রোডের সমান্তরালে নিউ আলিপুর থেকে বেহালা হয়ে ঠাকুরপুকুর পর্যন্ত প্রসারিত। সমৃদ্ধির কারণে কলকাতা পৌরসংস্থা নিউ আলিপুরের ১০ নং বরোর ৮১ নং ওয়ার্ডটিকে মডেল ওয়ার্ড হিসাবে ঘোষণা করেছে।

পরিবহন 
বাস পরিষেবার মাধ্যমে নিউ আলিপুর শহরের অন্যান্য অঞ্চলের সঙ্গে যুক্ত। নিউ আলিপুর কলকাতা শহরতলি রেলওয়ে বজবজ শাখার একটি স্টেশন। নিকটবর্তী মেট্রো স্টেশন হল উত্তরা দক্ষিণ মেট্রো স্টেশন পথে তথা ব্লু-লাইনে কালীঘাট, রবীন্দ্র সরোবর ও টালিগঞ্জ (বর্তমানে মহানায়ক উত্তমকুমার) এবং পার্পল লাইন (জোকা-এস্প্লানেড শাখায়) তারাতলা ও মাঝের হাট

স্বাস্থ্য 
নিউ আলিপুরের প্রধান চিকিৎসাকেন্দ্র হল বি.পি.পোদ্দার হাসপাতাল।

শিক্ষা 

শিক্ষায়তনগুলির মধ্যে মেরিন ইঞ্জিনিয়ারিং অ্যান্ড রিসার্চ ইনস্টিটিউট, ইনস্টিটিউট অফ হোটেল ম্যানেজমেন্ট, ক্যাটারিং টেকনোলজি অ্যান্ড অ্যাপ্ল্যায়েড নিউট্রিশন, নিউ আলিপুর কলেজ, সারদা আশ্রম বালিকা বিদ্যালয়, নিউ আলিপুর মালটিপারপাস স্কুল, সেন্ট জোসেফ অ্যান্ড মেরি স্কুল, বিদ্যাভারতী স্কুল উল্লেখযোগ্য।

দর্শনীয় স্থান 
 অমর্ত্য সেনের বাসভবন
 জুওলজিক্যাল সার্ভে অফ ইন্ডিয়ার পূর্বাঞ্চলীয় কার্যালয়
 সুরুচি সংঘ, নিউ আলিপুর (মূলত দুর্গাপূজা-র সময়)
 ভারত সরকার টাঁকশাল, কলকাতা
 সাহাপুর মিলিটারি ক্যাম্প, কলকাতা

বিশিষ্ট ব্যক্তিত্ব 
 অমর্ত্য সেন, নোবেলজয়ী অর্থনীতিবিদ
 তপন সিংহ, বিশিষ্ট চিত্রপরিচালক
 সাবিত্রী চট্টোপাধ্যায়, বিশিষ্ট অভিনেত্রী
 অমিতাভ বচ্চন, বিশিষ্ট অভিনেতা

বহু বিশিষ্ট ব্যক্তির স্মরণে এখানে বহু রাস্তার নামকরণ করা হয়। তাদের মধ্যে উল্লেখযোগ্য : কৃষ্ণ চন্দ্র দে সরণি , পণ্ডিত ভীষ্মদেব চট্টোপাধ্যায় সরণি , পণ্ডিত তারাপদ চক্রবর্তী সরণি , কুন্দনলাল সায়গল সরণি এবং উস্তাদ আমির খাঁ সরণি।

আরও দেখুন 

দক্ষিণ কলকাতার পাড়া
কলকাতার পাড়া
নীল নিতিন মুকেশ

নীল নিতিন মুকেশ (হিন্দি: नील नितिन मुकेश, উচ্চারণ:  ) / জন্ম ১৫ ফেব্রুয়ারি ১৯৮২ -) একজন বলিউড অভিনেতা। তার প্রকৃত নাম নীল মাথুর। নীল গায়ক নিতিন মুকেশের পুত্র ও কিংবদন্তি নেপথ্য কণ্ঠশিল্পী প্রয়াত মুকেশের (মুকেশ চন্দ মাথুর) পৌত্র।

জীবন 
দ্বাদশ শ্রেণীতে পড়াশোনার সময় থেকেই নীল তার কেরিয়ারের ব্যাপারে বিশেষ যত্নবান হন। বাবার আগ্রহে তিনি এইচআর কলেজ থেকে স্নাতক হন এবং বিকম ডিগ্রি অর্জন করেন। ছুটির সময় তিনি কিশোর নমিত কাপুরের একটি চার-মাসের কর্মশালায় অংশ নেন এবং অনুপম খেরের সংস্থায়ও অভিনয় শেখেন। কলেজে পড়ার সময়েই আদিত্য চোপরার ‘মুঝসে দোস্তি করোগে’ ছবিতে সহকারীর কাজ করেন। মূখ্যচরিত্রাভিনয়ে তিনি পূর্বে ডাক পেলেও নীল চেয়েছিলেন প্রথমেই একটি রোম্যান্টিক ছবিতে আত্মপ্রকাশ করেন। এই কারণে তিনি অপেক্ষা করছিলেন সুযোগের। তখনই শ্রীরাম তাকে একটি ছবির অফার দেন। নীলের চিত্রনাট্যটি ভাল লাগে।

ছেলেবেলা থেকেই নীল চেয়েছিলেন অভিনেতা হতে। চার বছর বয়সে শিশুশিল্পী হিসেবে তিনি অভিনয় করেন যশরাজের ছবি ‘বিজয়’ ও বিমল কুমারের ছবি ‘জৈসে করনি বৈসে ভরনি’-তে। শেষোক্ত ছবিটিতে তিনি গোবিন্দার ছেলেবেলার ভূমিকায় অবতীর্ণ হয়েছিলেন। বাবা ও ঠাকুরদার মতো নীল একজন ভাল গায়ক এবং অবশ্যই প্রথম সারির অভিনেতা।

কেরিয়ার 
শিশুশিল্পী হিসেবে বিজয় (১৯৮৮) ও জৈসে করনি বৈসে ভরনি (১৯৮৯) ছবিতে অল্পসময়ের জন্য অবতীর্ণ হন নীল।

২০০৭ সালে তার প্রথম ছবি শ্রীরাম রাঘবন পরিচালিত ক্রাইম থ্রিলার জনি গদ্দার মুক্তি পায়। ছবিটি বক্স-অফিসের দাক্ষিণ্য না পেলেও
এই ছবিতে মুখ্য খলনায়ক বিক্রমের চরিত্রে তার অভিনয় সমালোচকদের দ্বারা প্রশংসিত হয়। তার পরবর্তী ছবিগুলি হল সুধীর মিশ্রর তেরা ক্যায়া হোগা জনি; তারপর নিউ ইয়র্ক, আ দেখেঁ জরা ও জেল।

পুরস্কার ও মনোনয়ন

ফিল্মফেয়ার পুরস্কার 
মনোনীত 
 ২০০৮: ফিল্মফেয়ার বেস্ট মেল ডেব্যু অ্যাওয়ার্ড; জনি গদ্দার

স্টার স্ক্রিন অ্যাওয়ার্ডস 
 মনোনীত 
 ২০০৮: স্টার স্ক্রিন আওয়ার্ড ফর মোস্ট প্রমিসিং নিউকামার - পুরুষ; জনি গদ্দার

স্টারডাস্ট অ্যাওয়ার্ডস 
 মনোনীত 
 ২০০৮: স্টারডাস্ট সুপারস্টার অফ টুমরো - পুরুষ; জনি গদ্দার

আইআইএফএ অ্যাওয়ার্ডস 
বিজয়ী 
 ২০০৮ – ফ্রেস ফেস অফ দি ইয়ার

অপ্সরা ফিল্ম অ্যান্ড টেলিভিশন প্রোডিউশার্স গিল্ড অ্যাওয়ার্ড 
 ২০০৮ – খলনায়ক চরিত্রে শ্রেষ্ঠ অভিনেতা

চলচ্চিত্রতালিকা

আরও দেখুন 
 নিতিন মুকেশ
 মুকেশ

তথ্যসূত্র

বহিঃসংযোগ 
 

ভারতীয় চলচ্চিত্র অভিনেতা
ভারতীয় অভিনেতা
বলিউডের নেপথ্য সঙ্গীতশিল্পী
ভারতীয় শিশু অভিনেতা
হিন্দি চলচ্চিত্র অভিনেতা
২১শ শতাব্দীর ভারতীয় অভিনেতা
তেলুগু জি সিনে পুরস্কার বিজয়ী
জীবিত ব্যক্তি
গুজরাতি ব্যক্তি
১৯৮২-এ জন্ম
মুম্বইয়ের অভিনেতা
কালীঘাট–ফলতা রেল

কালীঘাট–ফলতা রেল (কেএফআর) বিংশ শতাব্দীর প্রথম ভাগে ম্যাকলেওড অ্যান্ড কোম্পানি নির্মিত চারটি রেললাইনের অন্যতম। উক্ত কোম্পানি লন্ডন-ভিত্তিক ম্যাকলেওড রাসেল অ্যান্ড কোম্পানি লিমিটেডের এক সহায়ক সংস্থা ছিল। কলকাতা নগরীর অভ্যন্তরস্থ ও পারিপার্শ্বিক অনুন্নত অঞ্চলগুলির যোগাযোগ ব্যবস্থাকে উন্নত করে তোলার লক্ষ্যে এই লাইনগুলি স্থাপিত হয়। এই লাইনে চলাচলকারী ট্রেনগুলি ম্যাকলেওড লাইট রেলওয়েজ নামে একটি কোম্পানি দ্বারা পরিচালিত হত। কেএফআর ছাড়াও আহমেদপুর-কাটোয়া, বর্ধমান-কাটোয়া ও বাঁকুড়া-দামোদর উপত্যকা লাইনেও এই কোম্পানি রেল পরিবহনের সঙ্গে যুক্ত ছিল।

২৬.৯৫ মাইল দীর্ঘ কেএফআর লাইনের উদ্বোধন হয় ১৯১৭ সালের ২৮ মে। প্রথমদিকে বেহালার ঘোলশাপুর থেকে ফলতা পর্যন্ত এই লাইন প্রসারিত ছিল। পরে মাঝেরহাট পর্যন্ত এর ০.৯২ মাইলের সম্প্রসারিত অংশের উদ্বোধন হয় ১৯২০ সালের ৭ মে। এই রেলপথের লাইনে ব্যবহৃত হয়েছিল একটি ২'৬" গেজ রেলওয়ে ট্র্যাক।

ভারতে কেএফআর লাইনেই সর্বপ্রথম ব্যবহৃত হয়েছিল তিনটি নবতম ২-৬-২ সাইড ট্যাঙ্ক একে১৬ লোকোমোটিভের একটি। ইংল্যান্ডের স্ট্যাফোর্ডের দ্য ক্যাসল ইঞ্জিন ওয়ার্কস ১৯১৬ সালের নভেম্বরে এই লোকোমোটিভ নির্মাণ করেছিলেন। ১৯১৭ সালের ফেব্রুয়ারি মাসে সেগুলি কেএফআর-এর পরিষেবায় নিযুক্ত হয়। ‘একে’ (AK) বলতে বোঝাত ‘আহমেদপুর-কাটোয়া’। এই ইঞ্জিনগুলি ‘ডেল্টা ক্লাস’ ইঞ্জিন নামেও পরিচিত ছিল। কারণ সবার আগে ইজিপ্সিয়ান ডেল্টা রেলওয়ে এদের অর্ডার দেয়। যদিও ভারতেই এগুলি অধিক সাফল্য লাভ করেছিল। এই সাফল্যের কারণে পরবর্তী বছরগুলিতে এইরকম আরও অনেক লোকোমোটিভ অর্ডার দেওয়া হয়। শেষ অর্ডারটি দেওয়া হয়েছিল ১৯৫৩ সালে। ১৯১৬ সালে ব্যাগনাল লোকোমোটিভের তৈরি করা এমন একটি ইঞ্জিন আজও যুক্তরাজ্যের ফিলিস রাম্পটন ট্রাস্ট-এ সংরক্ষিত আছে।.

স্বাধীনতার কয়েক বছর পর এই রেলওয়ের ব্রিটিশ মালিক ম্যাকলেওড ভারত থেকে ব্যবসা গুটিয়ে নিলে ১৯৫৭ সালে কালীঘাট ফলতা লাইনটি বন্ধ হয়ে যায়। নবনির্বাচিত ভারত ও পশ্চিমবঙ্গ সরকার এই রেলওয়ের কলকাতা শহরমধ্যস্থ জমি পুনরুদ্ধার করে নেন। যে পথে শহরে এই রেলওয়ের ট্র্যাক প্রসারিত ছিল আজ সেখানে একটি রাস্তা নির্মিত হয়েছে। এই রাস্তাটিই বেহালার জেমস লঙ সরণি।

বহিঃসংযোগ 
 A classic travelogue on the McLeod lines

আরও দেখুন 
 বেহালা (অঞ্চল)
 মার্টিন’স লাইট রেলওয়েজ

তথ্যসূত্র 

কলকাতার রেল পরিবহন
কলকাতার ইতিহাস
জনি গাদ্দার

জনি গদ্দার (হিন্দি: जॉनी गद्दार, বাংলায় বিশ্বাসঘাতক জনি) ২০০৭ সালে নির্মিত একটি ভারতীয় ক্রাইম থ্রিলার নয়ার চলচ্চিত্র। ছবিটির পরিচালক শ্রীরাম রাঘবন ও প্রযোজক অ্যাডল্যাবস ফিল্মস লিমিটেড। কিংবদন্তি নেপথ্য কণ্ঠশিল্পী মুকেশের পৌত্র ও গায়ক নিতিন মুকেশের পুত্র নীল নিতিন মুকেশ এই ছবিতে ধর্মেন্দ্র, রিমি সেন,বিনয় পাঠক, জাকির হুসেন,অশ্বিনী খালসেকর প্রমুখ অভিনেতাদের পাশাপাশি অভিনয় করেন। এই ছবিটি হিন্দি চলচ্চিত্র জগতে একটি অন্যধারার চলচ্চিত্র হিসেবে বিবেচিত হয়। ছবিটি আদতে ছিল ফিল্ম নয়ার ও জেমস হেডলি চেজ রচিত গল্পের প্রতি এক শ্রদ্ধার্ঘ।

কাহিনি-সারাংশ 

এই কাহিনি এমন এক দলের যারা সন্দেহজনক কাজকারবার করে থাকে। এমনই একটি কাজ যখন দলের বেশ কিছু টাকা আয়ের সম্ভাবনা তৈরি করে তখনই দলের এক সদস্য তার নিজস্ব কিছু পরিকল্পনা নিয়ে দলকে অপ্রত্যাশিত পরিস্থিতিতে ফেলে দেয়। ছবির প্রারম্ভিক নামলিপি থেকে জানা যায় বিজয় আনন্দকে ছাড়াও এই ছবি জেমস হেডলি চেজের প্রতি এক শ্রদ্ধার্ঘ। তবে চেজের কোনো নির্দিষ্ট উপন্যাস অবলম্বনে এই ছবি নির্মিত না হলেও কাহিনিসূত্রে চেজের উপন্যাসের একটি প্রভাব লক্ষিত হয়। পরিচালক শ্রীরাম রাঘবনের আগের ছবি এক হাসিনা থি-ও এই একই বর্গের অন্তর্গত।

ছবিতে দেখা যায়, পাঁচ জন রেগুলার পার্টনার পাঁচটি ভিন্ন ভিন্ন পথে লাভের পরিকল্পনা করে, যেমনটি তারা সাধারণত করে থাকে। সবই ঠিকঠাক ছিল। কিন্তু দলের অন্যতম সদস্য বিক্রম (নীল নিতিন মুকেশ অভিনীত) নিজেই সব টাকা হাতিয়ে তার সঙ্গিনী মিনিকে (রিমি সেন অভিনীত) নিয়ে পালাতে চাইছিল। কিন্তু তার সহযোগীদের বোকা বানানো সহজ কাজ ছিল না। আর তার পরিকল্পনা সফল করতে গিয়ে তাকে নানারকম সমস্যার মুখে পড়তে হয়।

ছবিতে দর্শকেরা একেবারে শুরুতেই জানতে পেরে যান যে আসল বিশ্বাসঘাতক কে। কিন্তু তার দুষ্কর্মের সহযোগীরা তা জানতে পারে না। নায়ক একের পর এক তার দলের সদস্যদের খুন করে চলে। কিন্তু যখনই তার রাস্তা প্রায় পরিষ্কার হয়ে আসে তখনই ঘটনা অন্যদিকে মোড় নেয়।

অভিনেতা ও কলাকুশলী 
 বিক্রম: নীল নিতিন মুকেশ
 মিনি: রিমি সেন
 শেষাদ্রি: ধর্মেন্দ্র
 শার্দুল : জাকির হুসেন
 প্রকাশ : বিনয় পাঠক
 বর্ষা : অশ্বিনী খালসেকর
 শিবা: দয়া শেঠি
 কল্যাণ: গোবিন্দ নামদেও
 শেষাদ্রির স্ত্রী: সোনিয়া রক্কর
 নার্স: বৈজয়ন্তী
 সিনেমাটোগ্রাফি: সি কে মূরলিধরন
 সম্পাদনা: পূজা লাধা সূর্তি

সাফল্য-ব্যর্থতা 
সমালোচকদের দ্বারা প্রশংসিত হলেও এই ছবিটি বক্স-অফিসে সেইরকম সাফল্য অর্জন করতে পারেনি। সর্বত্রই এর বাণিজ্যের অবস্থা বেশ খারাপ ছিল। যদিও বলিউডে ক্রাইম-থ্রিলারের পুনরুজ্জীবনে এই ছবিটি গুরুত্বপূর্ণ ভূমিকা নেয়।

পুরস্কার ও মনোনয়ন

ফিল্মফেয়ার পুরস্কার 
বিজয়ী 
 ২০০৮: ফিল্মফেয়ার বেস্ট সাউন্ড অ্যাওয়ার্ড; লেসি ফার্নান্ডেজ

মনোনীত
 ২০০৮: ফিল্মফেয়ার বেস্ট মেল ডেব্যু অ্যাওয়ার্ড; নীল নিতিন মুকেশ

স্টার স্ক্রিন অ্যাওয়ার্ড 
 মনোনীত 
 ২০০৮: স্টার স্ক্রিন অ্যাওয়ার্ড ফর মোস্ট প্রমিসিং নিউকামার - পুরুষ; নীল নিতিন মুকেশ

স্টারডাস্ট অ্যাওয়ার্ড 
 মনোনীত 
 ২০০৮: স্টারডাস্ট সুপারস্টার অফ টুমরো - পুরুষ; নীল নিতিন মুকেশ

আইআইএফএ পুরস্কার 
 বিজয়ী 
 ২০০৮: ফ্রেস ফেস অফ দি ইয়ার; নীল নিতিন মুকেশ

জি সিনে অ্যাওয়ার্ড 
 বিজয়ী 
 ২০০৮: বিশেষ পুরস্কার; নীল নিতিন মুকেশ

অপ্সরা ফিল্ম অ্যান্ড টেলিভিশন প্রডিউসার্স গিল্ড অ্যাওয়ার্ড 
 বিজয়ী 
 ২০০৮: বেস্ট পারফরম্যান্স ইন আ নেগেটিভ রোল; নীল নিতিন মুকেশ

তথ্যসূত্র

বহিঃসংযোগ 

 

২০০৭-এর চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় চলচ্চিত্র
ভারতীয় অপরাধ থ্রিলার চলচ্চিত্র
শ্রীরাম রাঘবন পরিচালিত চলচ্চিত্র
ভারতে সংঘবদ্ধ অপরাধ সম্পর্কে চলচ্চিত্র
অন্য ভাষায় পুনর্নির্মিত হিন্দি চলচ্চিত্র
ভারতীয় নব্য-নোয়ার চলচ্চিত্র
চাণক অন্নপূর্ণা মন্দির

চাণক অন্নপূর্ণা মন্দির পশ্চিমবঙ্গের উত্তর ২৪ পরগনা জেলার ব্যারাকপুর-টিটাগড় অঞ্চলের একটি সুপ্রসিদ্ধ অন্নপূর্ণা মন্দির। ১৮৭৫ সালে প্রতিষ্ঠিত এই মন্দিরটির স্থাপত্য দক্ষিণেশ্বর কালীবাড়ির অনুরূপ হওয়ার লোকমুখে এটি দ্বিতীয় দক্ষিণেশ্বর নামে পরিচিত। এই মন্দিরের প্রতিষ্ঠাতা ছিলেন জগদম্বা দেবী। মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। ব্যারাকপুর-টিটাগড় অঞ্চলের প্রাচীন নাম চাণক; সেই সূত্রে এই মন্দিরটি চাণক মন্দির নামে পরিচিত।

ইতিহাস 

মন্দিরের প্রতিষ্ঠাতা জগদম্বা দেবী ছিলেন দক্ষিণেশ্বর কালীবাড়ির প্রতিষ্ঠাতা রাণী রাসমণির কণিষ্ঠা কন্যা। মন্দিরের নিকটবর্তী প্রাচীন ঘাটটিতে জগদম্বা দেবী প্রথম এসেছিলেন ১৮৭১-৭২ সালে। জগদম্বা দেবীর স্বামী মথুরানাথ বিশ্বাস ইস্ট ইন্ডিয়া কোম্পানির তৎকালীন চিফ ইঞ্জিনিয়ার সি বি স্লেওয়ার্টের এস্টেটের জমি থেকে বর্তমান মন্দিরের ভূখণ্ডটি তার চার পুত্রের নামে ক্রয় করেন। মথুরবাবুর মৃত্যুর পর জগদম্বা দেবী পুত্রদের কাছ থেকে দানপত্রের মাধ্যমে সেবাইতরূপে এই জমির উত্তরাধিকারিণী হন। এই জমিতে একটি মন্দির প্রতিষ্ঠা করতে চাইলে রামকৃষ্ণ পরমহংস তার ইচ্ছায় সম্মতি জ্ঞাপন করেন। তারপর অক্লান্ত পরিশ্রম, নিষ্ঠা ও অর্থব্যয়ে নির্মিত এই মন্দিরে দেবীপ্রতিষ্ঠা হয় ১৮৭৫ সালের ১২ এপ্রিল চৈত্রসংক্রান্তির দিন। জমি নির্বাচন, ভিত্তিস্থাপন, মন্দির প্রতিষ্ঠা ও পরে ১৮৮২ সালে উল্টোরথ উপলক্ষে মোট চারবার শ্রীরামকৃষ্ণ এই মন্দিরে আসেন।

জানা যায়, মন্দিরের সিংহদ্বারের উপর একটি সিংহমূর্তির স্থাপনা নিয়ে ব্রিটিশ সরকার মন্দির কর্তৃপক্ষের সঙ্গে আইনি দ্বন্দ্ব্বে জড়িয়ে পড়ে। ব্রিটিশ রাজশক্তির প্রতীক সিংহ তারা নেটিভদের নিজস্ব মন্দিরে সংযোজন মেনে নিতে পারেনি। কিন্তু দীর্ঘ আইনি লড়াইয়ের পর আদালত রায় দিয়েছিলেন, সিংহ বিক্রমের প্রতীকরূপে যে কেউ গ্রহণ করতে পারে।

স্থাপত্য 
চাণকের মন্দিরটি বঙ্গীয় স্থাপত্যশৈলীর নবরত্ন মন্দির ধারায় নির্মিত। মূলমন্দিরটি দক্ষিণেশ্বর মন্দিরের আদলে নির্মিত বলে এটি দ্বিতীয় দক্ষিণেশ্বর নামে পরিচিত। দক্ষ শিল্পী না পাওয়ায় দক্ষিণেশ্বর মন্দিরের মতো এখানেও টেরোকোটার অলংকরণ ব্যবহার করা যায়নি। যদিও এই মন্দিরে সুবিন্যস্ত কার্ণিসগুলিতে পঙ্খের কাজ অত্যন্ত সুনিপূণ।

তথ্যসূত্র 

 চাণকে দ্বিতীয় দক্ষিণেশ্বর, ইন্দ্রলাল বন্দ্যোপাধ্যায়, সাপ্তাহিক বর্তমান, ২৯ নভেম্বর, ২০০৮ সংখ্যা।

আরও দেখুন 
 দক্ষিণেশ্বর কালীবাড়ি

শক্তি মন্দির
উত্তর চব্বিশ পরগনা জেলার মন্দির
১৯শ শতাব্দীর হিন্দু মন্দির
১৮৭৫-এ ব্রিটিশ ভারতে প্রতিষ্ঠিত
রামকৃষ্ণ পরমহংস
আ দেখেঁ জরা

আ দেখেঁ জরা (হিন্দি: आ देखें ज़रा) ২০০৯ সালে মুক্তিপ্রাপ্ত একটি রোম্যান্টিক কল্পবিজ্ঞান অ্যাকশন থ্রিলার চলচ্চিত্র। এই ছবিতে মুখ্য ভূমিকায় অভিনয় করেন নীল নিতিন মুকেশ ও বিপাশা বসু। নবাগত পরিচালক জাহাঙ্গির সূর্তি এই ছবিটি পরিচালনা করেন।

কাহিনি-সংক্ষেপ 
রায় আচার্য (নীল নিতিন মুকেশ) নিজের কেরিয়ার নিয়ে লড়তে থাকা এক ফটোগ্রাফার; যদিও খুব একটা সাফল্যের মুখ সে দেখেনি। শেষে নিজের ঠাকুরদার থেকে উত্তরাধিকার সূত্রে এমন একটি ক্যামেরা পেল যার কথা সে কখনও স্বপ্নেও ভাবেনি। এই ক্যামেরার শক্তি রাতারাতি তার জীবনের পথটাই পালটে দিল। এই এই ক্যামেরায় তোলা ছবিগুলি ভবিষ্যতের কথা জানাতো। তার ভাগ্য খুলে গেল। সে তার জীবনসঙ্গিনী সিমিকে (বিপাশা বসু) পেয়ে গেল। সিমি একজন ডিজে। যদিও বেশ বুদ্ধিমতী সে। সবকিছুই ঠিকঠাক ‘হ্যাপিলি এভার আফটার’ গোছের একটা সমাপ্তির দিকে এগোচ্ছিল। কিন্তু ক্যামেরার এই শক্তির সঙ্গে সঙ্গে রায়ের কাঁধে চাপল অনেক বড় দায়িত্ব। তার জীবনে বিপদ ঘনিয়ে এল। বাস্তবের অন্ধকার দিকটির সঙ্গে তার সংঘাত শুরু হল। এই যুদ্ধ কেবলমাত্র অশুভ শক্তির বিরুদ্ধে ছিল না, ছিল তার নিজের নিয়তির বিরুদ্ধেও।

অভিনেতা 
 নীল নিতিন মুকেশ: রায় আচার্য
 বিপাশা বসু: সিমি চট্টোপাধ্যায়
 রাহুল দেব: ক্যাপ্টেন
 সোফি চৌধুরি: বিন্দিয়া অবস্তি
 ববি বৎস: ইন্সপেক্টর পুরিউক

প্রযোজনা 
প্রথম দিকে ছবিটির নাম ছিল ফ্রিজ। কিন্তু এক সাক্ষাৎকারে এরোস এন্টারটেইনমেন্টের কার্যনির্বাহী পরিচালক বিক্রম রজনী বলেন, “ফ্রিজ আবার কী? ছবিটার নাম সবসময়েই আ দেখেঁ জরা ছিল। জানি না লোকে কেন ছবিটার নাম ফ্রিজ বলছে। আমরা কাজ শুরু করার সময় কেবলমাত্র এই নামটা ভেবেছিলাম। অনেক দিন আগেই আ দেখেঁ জরা নামটি রেজিস্টার করা হয়েছে।”  বিপাশা বসু এই প্রথম নীল নিতিন মুকেশের বিপরীতে এক ডিজে-এর চরিত্রে অভিনয় করলেন। সাম্প্রতিককালে জানা গেছে, নীলই বিপাশাকে তার সঙ্গে ছবির টাইটেল ট্র্যাক আ দেখেঁ জরা গানটি গাওয়ার ব্যাপারে রাজি করান। স্টাইলিস্ট রাখী পারেখ পাতিল ছবিতে বিপাশা বসুর মেক আপ করেছেন। ছবিতে স্টান্টের কাজ করতে গিয়ে নীল দু-বার আহত হন।

প্রচার 
২০০৯ সালের ৭ ফেব্রুয়ারি ছবির প্রথম অফিসিয়াল ট্রেলর মুক্তি পায়। ১৪ ফেব্রুয়ারি ইন্ডিয়ান আইডলের একটি পর্বে ছবির প্রচারের লক্ষ্যে নীল ও বিপাশা উপস্থিত ছিলেন। এই পর্বের মাঝে ছবির একটি ট্রেলর দেখানো হয়। ৫৪তম ফিল্মফেয়ার পুরস্কারে এই দুই তারকা সাউন্ডট্র্যাকের সঙ্গে নাচগান পরিবেশন করেন।

মুক্তি 
২০০৯ সালের ২৭ মার্চ ছবিটি মুক্তি পায়। কিন্তু মাল্টিপ্লেক্স মালিক ও প্রযোজকদের বিবাদের জেরে ছবিটি বক্স-অফিসে আশানুরূপ বাণিজ্য করতে অক্ষম হয়। ছবিটির বিশ্বব্যাপী লাভ ৩,৫৪,৮৫,০৩০ টাকা।

সঙ্গীত 

আ দেখেঁ জরা গানটি ১৯৮১ সালে প্রকাশিত সঞ্জয় দত্ত ও টিনা মুনিম অভিনীত একটি জনপ্রিয় ড্যান্স নাম্বারের আধুনিক রিমিক্স সংস্করণ। আ দেখেঁ জরা গানটির স্রষ্টারা রাহুল দেববর্মণের মূল গানটির স্বত্ত্ব কিনে আধুনিক ঢঙে এটিকে পরিবেশিত করেছেন। গৌরব দাশগুপ্ত এই রিমিক্স নাম্বারটি তৈরি করেন এবং বিপাশা বসুও এই গানটিতে অংশগ্রহণ করেন। পয়সা হ্যায় পাওয়ার গানটি স্ন্যাপ!-এর দ্য পাওয়ার গানটির পুনঃনির্মাণ।

তথ্যসূত্র 

http://specials.rediff.com/movies/2009/mar/16slide1-jehangir-surti-on-aa-dekhen-zara.htm

বহিঃসংযোগ 
 Official Eros Entertainment Website for Aa Dekhen Zara
 Read Reviews for Aa Dekhen Zara
 

২০০৯-এর চলচ্চিত্র
ভারতীয় চলচ্চিত্র
হিন্দি ভাষার চলচ্চিত্র
মুম্বইয়ের পটভূমিতে চলচ্চিত্র
প্রীতম সুরারোপিত চলচ্চিত্র
২০০০-এর দশকের হিন্দি ভাষার চলচ্চিত্র
ভারতীয় রহস্য থ্রিলার চলচ্চিত্র
হরমন বাওয়েজা

হরমন বাওয়েজা (হিন্দি: हरमन बावेजा) (জন্ম: ১৯৮০ -) একজন বলিউড অভিনেতা। ২০০৮ সালে পিতার প্রযোজনায় লাভ স্টোরি ২০৫০ ছবিতে তার প্রথম আবির্ভাব।

প্রথম জীবন 
হরমনের পিতা হ্যারি বাওয়েজা একজন চিত্রপরিচালক ও মা পাম্মি বাওয়েজা প্রযোজক। বাওয়েজারা জাট শিখ। মুম্বাই শহরে জমনাবাই নার্সি স্কুলে তার পড়াশোনা শুরু হয়। পরবর্তীকালে তিনি কিশোর নমিত কাপুরের অ্যাক্টিং ইনস্টিটিউটে অভিনয় শেখেন।

কেরিয়ার 
বলিউডে তার প্রথম ছবি কল্পবিজ্ঞান রোম্যান্স লাভ স্টোরি ২০৫০ । সাম্প্রতিককালে তিনি ভিক্ট্রি ছবিতে এক ক্রিকেটারের ভূমিকায় অভিনয় করেন। এছাড়া অভিনয় করেন আশুতোষ গোয়ারিকরের হোয়াট’জ ইয়োর রাশি? ছবিতেও। ২০০৯ সালে নিজের ঠাকুরদার সম্মানে তিনি তার নাম পরিবর্তন করে করেন হরমন এস বাওয়েজা। হরমন বলিউড অভিনেত্রী প্রিয়াঙ্কা চোপড়ার প্রাক্তন প্রেমিক।.

ফিল্মোগ্রাফি

তথ্যসূত্র

বহিঃসংযোগ 
 

ভারতীয় অভিনেতা
১৯৮০-এ জন্ম
জীবিত ব্যক্তি
ভারতীয় চলচ্চিত্র অভিনেতা
চণ্ডীগড়ের অভিনেতা
হিন্দি চলচ্চিত্র অভিনেতা
আফটার ডার্ক, মাই সুইট

আফটার ডার্ক, মাই সুইট (ইংরেজি: After Dark, My Sweet) হল ১৯৯০ সালে মুক্তিপ্রাপ্ত একটি নব্য-নোয়া চলচ্চিত্র। ছবিটি পরিচালনা করেন জেমস ফলে এবং এটিতে মুখ্য ভূমিকায় অভিনয় করেন জেসন প্যাট্রিক, ব্রুস ডার্ন ও রাশেল ওয়ার্ড। ছবিটি নির্মিত হয়েছিল ১৯৫৫ সালে জিম থমসনের লেখা একই নামের একটি উপন্যাস অবলম্বনে।

কাহিনি-সারাংশ 
প্রাক্তন বক্সার কেভিন "কিড" কলিনস একজন যাযাবর। তিনি মানসিক হাসপাতাল থেকে পালিয়ে এসেছিলেন। এমতাবস্থায় ফে আন্ডারসন নামে এক বিধবা মহিলার সঙ্গে তার দেখা হল। ফে তাকে রাজি করান তার প্রাক্তন স্বামীর রেখে যাওয়া অবহেলিত এস্টেটটিকে গুছিয়ে তুলতে তাকে সাহায্য করার জন্য। "আঙ্কল বাড" একটি বড়লোকের ছেলেকে মুক্তিপণের জন্য অপহরণ করতে তাদের সাহায্য করেন। তখন সেই প্রাক্তন বক্সারকে এমন এক পরিস্থিতিতে পড়তে হয় যেখানে সে তার আনুগত্য না সত্য কাকে বেশি গুরুত্ব দেবে তা বুঝতে পারে না।

প্রতিক্রিয়া 
গ্রেট ফিল্মস সমালোচনায় রজার এবার্ট এই ছবিটি সম্পর্কে লেখেন, "আফটার ডার্ক, মাই সুইট এমন এক চলচ্চিত্র যা দর্শকদের রুচি পরিহার করে চলে; ছবিটি তিনশো মিলিয়নেরও কম বাণিজ্য করেছে, লোকে এটির কথা প্রায় ভুলেই গেছে, আর এই ছবিটি শুধু রয়ে গেছে আধুনিক ফিল্মস নয়ারের বিশুদ্ধতম ও সর্বাপেক্ষা আপোষহীন একটি চলচ্চিত্র হয়ে। সর্বোপরি এই ছবি চরিত্রগুলির একাকী নিঃশেষিত জীবনকথাকে ধরে রেখেছে।"
লেখক ডেভিড এম মেয়ার্স চিত্রনাট্যের প্রশংসা করে লেখেন, " চিত্রনাট্যটি জিম থম্পসনের হৃদয়হীন উপন্যাসটি খোদাই করে তৈরি করা হয়েছে। এটি লক্ষ্যনীয়ভাবে ঘনপিনদ্ধ ও সুসংগঠিত।"

আরও দেখুন 
 ১৯৯০ সালের আমেরিকান চলচ্চিত্রের তালিকা

পাদটীকা

বহিঃসংযোগ 
 

নব্য-নোয়ার চলচ্চিত্র
১৯৯০-এর চলচ্চিত্র
ইংরেজি ভাষার চলচ্চিত্র
মার্কিন চলচ্চিত্র
জেমস ফলে পরিচালিত চলচ্চিত্র
১৯৯০-এর দশকের মনস্তাত্ত্বিক থ্রিলার চলচ্চিত্র
মার্কিন অপরাধ থ্রিলার চলচ্চিত্র
১৯৯০-এর দশকের ইংরেজি ভাষার চলচ্চিত্র
মার্কিন উপন্যাস অবলম্বনে চলচ্চিত্র
থ্রিলার উপন্যাস ভিত্তিক চলচ্চিত্র
মার্কিন নব্য-নোয়ার চলচ্চিত্র
অপহরণ সম্পর্কে চলচ্চিত্র
১৯৯০-এর দশকের মার্কিন চলচ্চিত্র
গায়ে হলুদ

গায়ে হলুদ বাঙালিদের বহু প্রচলিত উৎসবের একটি। এটি মুলতঃ বিয়ে সম্পর্কিত একটি আচার যেটি বর ও কনে উভয় পক্ষ দ্বারা পালিত হয়। গায়ে হলুদে সবচেয়ে গুরুত্বপূর্ণ উপকরণটি হলো কাঁচা হলুদ। বরপক্ষ বা কনেপক্ষের পক্ষ হতে অপরপক্ষের আয়োজিত অনুষ্ঠানে নানান উপহারসামগ্রী পাঠানো হয়ে থাকে এই অনুষ্ঠানে। এই অনুষ্ঠানে সাধারণত যে পক্ষ আয়োজন করে থাকে তারাই উপস্থিত থাকে। অপর পক্ষেরও দু একজন অতিথি উপহার সামগ্রী নিয়ে এই আচারে যোগ দেন। অনুষ্ঠানে বর বা কনেকে একটি পাটির উপর বসানো হয়ে থাকে। ছোট থেকে বড় সবাই তার গালে বা হাতে হলুদ বাটা মাখিয়ে দেন। সাথে বর বা কনের সামনে রাখা মিষ্টি জাতীয় দ্রব্যাদির কিছু অংশ তাকে তুলে দেয়া হয়।

গায়ে হলুদে যে উপকরণগুলো সাধারণত ব্যবহার করা হয় তা হলো:

 ডালা, 
 কুলা , 
 হলুদের বাটি
 পাটি, 
 বেতের মাছডালা, 
 মাছডালা, 
 ঢাকনা, 
 চন্দন, 
 পালকি, 
 সোহাগপুরি, 
 চন্দন তেল, 
 সোন্দা, 
 মেহেদি, 
 আপসান, 
 মেহেদির তোয়ালে, 
 হলুদের রম্নমাল।
</div>

চিত্রশালা

তথ্যসূত্র

বাঙালি সংস্কৃতি
পশ্চিমবঙ্গের সংস্কৃতি
বাংলাদেশী সংস্কৃতি
বাংলাদেশী বিবাহের ঐতিহ্য